TV-gids Woensdag 8 Oktober 2014
JY LEES NOU TV-gids Woensdag 8 Oktober 2014
17:30 DIY met Riaan (kykNET): Riaan wys jou hoe om 'n kandelaar te maak en hy gee 'n ou bal-en-klou-tafel nuwe lewe. Riaan deel ook wen-wenke uit om jou gereedskap te organiseer. Skakel in en begin jou tuiste mooimaak met Suid-Afrika se bekendste nutsman.
18:30 7de Laan (SABC2): Sonja en Bertus baklei oor die baba. Dewald probeer werk kry. Intussen vertel Daleen vir Neville iets wat sy lewe gaan verander.
18:30 Villa Rosa (kykNET): Stef probeer Vicky met redelike sukses oortuig om toegeefliker teenoor Marius te wees. Vicky stem halfhartig in tot Marius se plan om Louw gereelder te sien. Sussie kan nie help om met blink oë na Marco te kyk nie. Fran en Fritz gaan fliek, maar die uitstappie ontaard in 'n gestry.
19:30 Binnelanders (kykNET): Bertha het 'n plan met Dirkie, terwyl die Malherbes nie langs dieselfde vuur sit oor Pippa se optrede nie. Tertius het 'n plan om die Jonkers se taak te vergemaklik, en Okkie probeer Ilse se aandag van Marcel se obsessie aflei.
20:00 Kwêla (kykNET): Die Kwêla-span woon 'n konsert by ter viering van Andriëtte Norman se sukses in die musiekbedryf; haar nuwe album het goud gehaal. Dan gaan hulle agter die skerms van die Aardklop-toneelstuk Bloed en Rose, met onder andere Nicola Hanekom, Anna-Mart van der Merwe en Stian Bam. Marthinus Basson is die regisseur. Die span gaan maak ook 'n draai by Jakkie Louw se boekbekendstelling.
20:00 Two and a Half Men (M-Net): Walden herenig met Kate en is seker sy is die een, tot hy Vivian ontmoet.
21:30 Prontuit (kykNET): Mariëtta gesels met prof. Dan Kgwadi oor wat presies nou weer op Potchefstroom aangaan.
21:30 Extant (M-Net): Molly ontmoet haar baba die eerste keer. Intussen ontbloot Julie 'n donker geheim van Odin.